Fjellfly (1954–1972)

Fjellfly var et norsk flyselskap som var i drift fra 1954 til 1972. Selskapet ble startet og drevet av Snorre Kjetilson, og hadde base ved Skien lufthavn, Geiteryggen.

Kjetilson kjøpte tidlig på 1960-tallet to Scottish Aviation Twin Pioneer. Begge flyene ble satt inn i rute mellom Skien og Fornebu. En tid mellom 1956 og 1960 ble ruten utvidet til Hamar. Etter en treg start opererte selskapet på det mest 14 fly av variert størrelse (1965). De opererte også charterfly og godstransport. Kafeteriadrift på Geiteryggen var også en viktig inntektskilde for selskapet på grunn av Kjetilsons bjørner, som han holdt på Geiteryggen fra 1958 til 1969, og som trakk et stort publikum til stedet.

Snorre Kjetilsons Fjellfly ble slått konkurs i 1972.

Referanser 

Selskaper etablert i 1954
Tidligere norske flyselskaper
Selskaper opphørt i 1972